

 **REPUBLICA MOLDOVA CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md),consiliul@telenesti.md, posta@telenesti.md

**DECIZIE nr. 3/3**

din 25 mai 2017

**„Cu privire la constituirea Consiliului consultativ**

 **al Direcţiei Generale Educaţie”**

 În scopul susținerii și consilierii activității de management al sistemului raional de educație, în conformitate cu art. 48 al. 3 al Codului Educației a R. Moldova, art. 16 al Regulamentului-cadru de organizare şi funcţionare a organului local de specialitate în domeniul învățământului şi a structurii-tip a acestuia aprobat prin Hotărârea Guvernului nr. 404 din 16 iunie 2015, Deciziei Consiliul raional nr. 5/8 din 20 august 2015 cu privire la Regulamentul de organizare și funcționare al Direcției Generale Educație, având avizul pozitiv al comisiei consultative pe probleme sociale, în temeiul art. art. 43 al. (2), 46 al legii nr.436-XVI din 28.12.2006 privind administrația publică local, Consiliul raional Teleneşti,

**DECIDE**:

1. Sa aprobă:

a) constituirea Consiliului Consultativ al Direcției Generale Educație

b) Regulamentul Consiliului Consultativ al Direcției Generale Educație, conform anexei nr. 1.

c) componența nominală a Consiliului Consultativ al Direcției Generale Educație, conform anexei nr. 2.

1.1 Se stabileşte că în caz de eliberare a membrilor Consiliului Consultativ din funcţiile de bază, atribuţiile lor în cadrul Consiliului dat vor fi exercitate de persoanele nou-desemnate în aceste funcţii fără aprobarea unei noi decizii.

2. Controlul asupra îndeplinirii prezentei decizii se pune în seama comisiei consultative pe probleme sociale.

3. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

 **Preşedintele şedinţei Valentin Vetrilă**

**Secretarul Consiliului raional Sergiu Lazăr**

 *Anexa nr. 1*

*la Decizia nr. 3/3 din 25.05.2017*

**REGULAMENTUL**

**Consiliului Consultativ al Direcției Generale Educație Telenești**

**I. Dispoziții Generale**

1. Consiliul Consultativ, ca structură de conducere și parte componentă a managementului învățământului

 general, se creează în conformitate cu art. 48 din Codul Educației, nr 152 din 17.07.2014;

2. Regulamentul și componența nominală a Consiliului Consultativ al Direcției Generale Educație (în

 continuare – Consiliul) sunt aprobate prin decizia Consiliului Raional Telenești;

3. Consiliul are drept scop implicarea tuturor partenerilor educaționali în examinarea unor probleme din

 domeniul Învățământului, asigurând transparența procesului decizional;

4. Consiliul Consultativ se întrunește obligatoriu în două ședințe anuale și alte două la necesitate.

**II. Misiunea**

5. Consiliul, prin activitatea sa, va contribui la realizarea politicilor și programelor de dezvoltare ale

 învățământului preuniversitar din raion, accentul fiind pus pe crearea cadrului organizatoric și

 funcțional, favorabil schimbării și creșterii calității serviciilor educaționale și a contribuției acestora la

 dezvoltarea personală a elevilor și a comunităților.

**III. Obiective**

6. Analizarea/dezbaterea și elaborarea soluțiilor pentru problemele identificate în scopul atingerii

obiectivelor propuse pentru eficientizarea managementului unităților educaționale;

7. Examinarea eficacității activităților educaționale și a rolului celor implicați în sistem;

8. Identificarea mijloacelor de mobilizare a potențialului existent al cadrelor didactice și cu funcții de conducere;

9. Stimularea managerilor școlari și a cadrelor didactice care obțin performanțe.

**IV. Atribuțiile Consiliului Consultativ**

10. Consiliul este un organ consultativ, având următoarele atribuții:

a) dezbate principalele aspecte legate de managementul unităților de învățământ;

b) identifică și aplică soluții pentru eficientizarea managementului școlar;

c) elimină carențele și disfuncțiile identificate;

d) propune și stabilește tematica și graficul de desfășurare a ședințelor;

e) sprijină activitățile metodice privind îmbunătățirea procesului educațional;.

f) sprijină colaborarea cu partenerii educaționali în vederea desfășurării activităților planificate;

g) înaintează propuneri pentru asigurarea eficienței și calității instituționale;

h) elaborează documente manageriale, după caz (ex. fișa-cadru a postului pentru funcția de director în

 unitățile de învățământ preuniversitar, detalieri de punctaje și indicatori de performanță pentru

 evaluarea activității manageriale, etc.);

i) îndeplinește operativ, în limitele prevederilor legale, orice alte sarcini specifice;

j) informează despre activitățile metodice ale directorilor, a cadrelor didactice și despre alte activități

 organizate și monitorizate de DGE;

k) aprobă, cu majoritatea simplă a celor prezenți, deciziile.

**V Atribuțiile Președintelui Consiliului Consultativ**

11. Președintele Consiliului Consultativ are următoarele atribuții:

a) Convoacă și conduce ședințele Consiliului Consultativ;

b) Reprezintă Consiliul în relația cu anumiți parteneri educaționali sau reprezentanți din diverse organe

 ierarhic superioare;

c) Desemnează persoana, care îl poate înlocui, în cazul, în care din motive obiective, nu își poate

 îndeplini obligațiile atribuite;

d) Distribuie sarcini membrilor Consiliului;

e) Elaborează documentele de proiectare la nivelul organului sus-menționat.

**VI Atribuțiile secretarului Consiliului Consultativ**

12. Secretarul Consiliului Consultativ are următoarele atribuții:

a) Asigură convocarea membrilor Consiliului cu 5 zile lucrătoare înaintea reuniunilor de lucru și

 organizează ședințele ordinare și extraordinare;

b) Redactează procesele - verbale;

c) Asigură multiplicarea și distribuirea materialelor necesare și tematicelor de ședințe;

d) Asigură elaborarea și transmiterea, la termenele stabilite, a lucrărilor;

e) Este responsabil de perfectarea, evidența, arhivarea materialelor examinate, precum și a

 proceselor – verbale ale ședințelor.

 *Anexa nr. 2*

*la Decizia nr. 3/3 din 25.05.2017*

**Componența nominală a Consiliului Consultativ al**

**Direcției Generale Educație**

1. Manoli Diana, președintele raionului;
2. Furculiță Ecaterina, vicepreședintele raionului;
3. Ioxa Eugenia, șeful Direcției Generale Educație;
4. Perebicovschi Valentina, consilier raional;
5. Stratulat Vladimir, consilier raional;
6. Vleju Maria, șef adjunct, Direcția Generală Educație;
7. Blajevschi Elena, economist Direcția Generală Educație;
8. Șpac Zinaida, președintele Consiliului raional al Sindicatelor de ramură;
9. Chicu Nelea, directorul gimnaziului ”M. Eminescu” Telenești;
10. Babără Silvia, directorul Liceului Teoretic ”L. Blaga” Telenești;
11. Pascari Alina, directorul gimnaziului Bănești;
12. Lelic Vadim ,primarul orașului Telenești;
13. Anton Raisa, metodist în cadrul Direcției Generale Educație, IET;
14. Gherman Olga, directorul Centrului de Creație al elevilor din Telenești.
15. Lazăr Sergiu, părinte;
16. Ostap Oxana, reprezentant al Consiliului Local al Tinerilor;
17. Manoli Svetlana, președintele Asociației Părinților din LT ”L.Blaga” Telenești;

**Secretarul Consiliului raional Sergiu Lazăr**